«Նաղաշ» համույթի «Կարոտի երգերը» համադրում են հայկական ժողովրդական երգի հոգեւոր աշխարհը, նոր դասական երաժշտությունը, ժամանակակից պոստմինիմալիզմը եւ ռոքի ու ջազի էներգիան։ Երեք կին վոկալիստներ եւ Հայաստանի մի խումբ լավագույն երաժիշտ-կատարողներ տարբեր նվագարաններով՝ դուդուկ, ուդ, դհոլ, դաշնամուր, Երիտասարդական նվագախմբի լարային կազմի հետ ներկայացրին նոր երաժշտություն՝ հայ միջնադարյան բանաստեղծ Մկրտիչ Նաղաշի տեքստերի հիման վրա։